ქვემო ჭალა

ქვემო ჭალა — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში. თემის ცენტრი (სოფლები: ახალშენი, გამდლისწყარო, გორაკა, ვაკე, პანტიანი, საკორინთლო).

გეოგრაფია
მდებარეობს მდინარე ლეხურის ორივე ნაპირიზე. ზღვის დონიდან 680 მეტრზე, კასპიდან დაშორებულია 13 კილომეტრით. გაშენებულია უმეტესად ჩრდილო-აღმოსავლეთით გადაშლილ, ვაკე ტერიტორიაზე, სოფლიდან 3 კმ-ის დაშორებით, აღმოსავლეთით აშენებულია სხვილოს (ცხვილოს) ციხე. სოფელ ქვემო ჭალის ისტორია იწყება სწორედ სხვილოდან. სხვილო ძველი ისტორიული სოფელია და მოგვიანებით მოსახლეობა ქვემოთ, ჭალა ადგილას დასახლებულა. აქედან მომდინარეობს სოფლის სახელწოდებაც ქვემო ჭალა.

ისტორია
სხვილოს ციხე თავად ამილახვრების რეზიდენცია იყო, გვიან შუა საუკუნეებში ამილახვრებმა ქვემო ჭალაში ააშენეს ციხე, სასახლე და რეზიდენციაც აქ გადმოიტანეს. სხვილოდან „ქვემოთ" ჭალაში პირველად ანდუყაფარ ამილახვარი ჩამოსახლებულა. მასვე აუშენებია სპარსული აბანო, რომელიც XVII საუკუნით თარიღდება. 1921-1930 წლებში იყო გორის მაზრის ქვემო ჭალის რაიონის ცენტრი.

დემოგრაფია
2014 წლის აღწერის მონაცემებით სოფელში ცხოვრობს 1075 ადამიანი.

 აღწერის წელი  მოსახლეობა  კაცი  ქალი 1893Кавказский календарь на 1894 годъ  1015  —  — 1908Кавказский календарь на 1910 годъ   1052  —  — 1911Кавказский календарь на 1912 годъ   1052  —  — 1926მოსახლეობის 1926 წლის აღწერა, გვ. 13   1455  —  — 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II   1489  727  762 2014   1075  536  539

გალერეა

იხილეთ აგრეთვე
ქედას წმინდა თევდორეს ეკლესია
ქვემო ჭალის ეკლესია
ქვემო ჭალის წმინდა გიორგის საყდარი
ამილახვრის სახლი
ქვემო ჭალის სამაროვანი
კუდუხაანის კომპლექსი

ლიტერატურა

სქოლიო

კატეგორია:კასპის მუნიციპალიტეტის სოფლები